Република Србија
Град Лесковац	
Градско правобранилаштво града Лесковца
Број: ГП. 150/24
У Лесковцу, дана 30.09.2024.године

	На основу члана 94. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 113/17 – др.закон, 95/18, 95/18 – др.закон, 157/20 – др.закон, 114/21, 123/21 – др.закон), члана 73 и 76 Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр.107/23), члана 12 став 1 и члана 23 став 2 Одлуке о градском правобранилаштву града Лесковца („Службени гласник града Лесковца“ број 51/16), Градско правобранилаштво града Лесковца  расписује и оглашава

ЈАВНИ КОНКУРС
ЗА ПОПУЊАВАЊЕ РАДНОГ МЕСТА НАМЕШТЕНИКА
У ГРАДСКОМ ПРАВОБРАНИЛАШТВУ ГРАДА ЛЕСКОВЦА

	
РАДНО МЕСТО: Возач моторних возила




I           Орган у коме се радно место попуњава:
Градско правобранилаштво града Лесковца, ул Косте Стаменковића бр 16, Лесковац

II          Радно место које се попуњава:
1. Радно место „Возач моторних возила“– Намештеник – четврта врста радних места, у Градском правобранилаштву града Лесковца, 1 извршилац

III        Опис послова на радном месту:
 Управља моторним возилом Б категорије, води путни налог за возило, одржава моторно возило Градског правобранилаштва града Лесковца у уредном стању, врши редовну контролу исправности возила, стара се о редовним и ванредним сервисима возила и обавља друге послове и задатке по налогу правобраниоца. 

             Услови за запослење на радном месту:
             Стечено средње образовање у четворогодишњем трајању (IV степен стручне спреме), положен возачки испит ''Б'' категорије и најмање 1 година радног искуства.


IV         Општи услови за запослење

-            да је пунолетан држављанин Републике Србије
-            да има прописно образовање
-            да испуњава остале услове одређене законом, другим прописима и актом о систематизацији радних места;
-            да лице није правноснажно осуђивано на безусловну казну затвора од најмање шест месеци;
-            да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;

V           Врста радног односа
              На радном месту се заснива радни однос на неодређено време.

VI          Mесто рада:
               Градско правобранилаштво града Лесковца, ул Косте Стаменковића број 16, Лесковац

VII        Изборни поступак се спроводи провером знања, способности и вештина и разговором са кандидатом.

VIII        Провера знања, способности и вештина кандидата у изборном поступку:

                У изборном поступку Комисија ће оцењивати стручну оспособљеност кандидата за правилно управљање моторним возилом ''Б'' категорије и понашање у саобраћају – познавање Закона о безбедности саобраћаја на путевима (''Сл гласник РС'' број 41/2009, 53/2010, 101/2011, 32/2013, 55/2014, 96/2015, 9/2016, 24/2018, 41/2018, 41/2018, 87/2018, 23/2019, 128/2020 и 76/2023), путем усмене симулације. 
	    Усмену симулацију кандидата Комисија вреднује оценом: ''не задовољава'' (1), ''делимично задовољава'' (2) и ''задовољава'' (3), према критеријумима које Комисија унапред одређује најкасније 24 сата пре провере.
	     Кандидат који буде оцењен оценом ''не задовољава'' (1) за усмену симулацију, искључује се из даљег изборног поступка.
	     Кандидат који се не одазове позиву да учествује у усменој симулацији, искључује се из даљег изборног поступка.

IX             Разговор са кандидатом:
                 На завршни разговор са Комисијом позивају се само кандидати које је Комисија приликом усмене симулације вредновала оценом „делимично задовољава“ (2) или „задовољава“ (3).
                  На завршном разговору чланови Комисије воде разговор са кандидатом у циљу процене његове мотивације за рад на радном месту.
	      Комисија вреднује оценом ''задовољава'' (3) кандидата који показује висок ниво мотивације, оценом ''делимично задовољава'' (2) кандидата који показује умерен ниво мотивације, а оценом ''не задовољава'' (1) вреднује кандидата који показује низак ниво мотивације.

               Резултат кандидата се добија тако што се израчунава просечна вредност оцена којима је кандидат вреднован за усмену симулацију и којима је кандидат вреднован у разговору са Комисијом. Просечна вредност оцена рачуна се само оном кандидату којег је Комисија вредновала оценом ''делимично задовољава'' (2) или ''задовољава'' (3).  


X                Уз пријаву на јавни конкурс учесник јавног конкурса, као доказе, подноси следећу документацију:

1) Извод из матичне књиге рођених;
2) Уверење о држављанству (не старије од 6 месеци);
3) Оригинал или оверену фотокопију дипломе којом се потврђује IV степен стручне спреме тј стечено средње образовање у четворогодишњем трајању;
4) Возачку дозволу за управљање моторним возилом ''Б'' категорије или уверење о положеном возачком испиту за управљање моторним возилом  ''Б'' категорије; 
5) Лекарско уверење које доказује да је лице здравствено способно за безбедно управљање моторним возилом ''Б'' категорије;  
6) Уверење о подацима о осигурању (стажу осигурања), које издаје Републички фонд пензијског и инвалидског осигурања. Кандидати који у наведеном уверењу имају евидентиран стаж осигурања, потребно је да доставе оригинал или оверену фотокопију доказа о радном искуству у струци (потврде, уговоре о раду, решења или друге акте којима се доказује на којим пословима, са којом стручном спремом и у ком временском периоду је стечено радно искуство);
7) Уверење МУП-а да кандидат није правоснажно осуђиван на безусловну казну затвора у трајању од најмање шест месеци (издато након објављивања овог конкурса);
8) Кандидати који су  били у радном односу у државном органу односно органу аутономне покрајине или јединице локалне самоуправе, потребно је да доставе и доказ да им раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

      Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
      Као доказ се могу приложити и фотокопије докумената које су оверене пре 1. марта 2017.године у основним судовима, односно ошштинским управама.
Фотокопије докумената које нису оверене од стране надлежног органа неће се разматратlи.

Напомена:
                 Одредбом члана 9. и члана 103. Закона о ошштем управном поступку („Службени гласник Републике Србије“, бр.18/16, 95/18 – аутентично тумачење и 2/23 – одлука УС) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.
                  Документи о чињеницама о којима се води службена евиденција су: уверење о држављанству и извод из матичне књиге рођених.
                  Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији заједно са пријавом.

XI                 Објављивање јавног конкурса:
                   Јавни конкурс за попуњавање намештеничког радног места „возач моторних возила“, објављује се на интернет презентацији Града Лесковца https://novi.gradleskovac.org  и на огласној табли Градског правобранилаштва града Лесковца.
                   Обавештење о оглашеном јавном конкурсу, са адресом интернет презентације  на којој је јавни конкурс оглашен, објављује се у дневним новинама ''Политика'', које се дистрибуирају за целу територију Републике Србије.

XII            Пријава на јавни конкурс врши се на прописаном обрасцу пријаве
                    Образац пријаве на овај конкурс доступан је на интернет презентацији  Града Лесковца https://novi.gradleskovac.org  или га лица, у штампаном облику, могу преузети у писарници Градског правобранилаштва града Лесковца, ул Косте Стаменковића бр 16, Лесковац.
                     Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.
                     Подносилац пријаве ће бити обавештен о додељеној шифри у року од три дана од дана пријема пријаве.

XIII              Рок за подношење пријава
                     Рок за подношење пријава је 15 дана од дана објављивања обавештења о јавном конкурсу у дневним новинама ''Политика'', које се дистрибуирају за целу територију Републике Србије.


XIV               Aдреса на коју се подносе пријаве:
                     Пријава са доказима се може доставити поштом на адресу: Градско правобранилаштво града Лесковца, ул Косте Стаменковића бр 16, 16.000 Лесковац  или непосредно предајом у писарници Градског правобранилаштва града Лесковца, ул Косте Стаменковића бр 16 у Лесковцу, у затвореној коверти са назнаком ''за Јавни конкурс за попуњавање радног места намештеника Возач моторних возила у Градском правобранилаштву града Лесковца''.
                      

XV              Место, дан и време када ће се спровести изборни поступак
Кандидати чије су пријаве благовремене, допуштене, разумљиве и потпуне и уз које су приложени сви потребни докази и који испуњавају оглашене услове за рад на радном месту јесу кандидати међу којима ће се спроводити изборни поступак. 
Кандидатима међу којима се спроводи изборни поступак, доставиће се писмено обавештење о томе када отпочиње изборни поступак. 
Кандидати се обавештавају и путем интернет адресе, ако је дата, као и телефонским путем.
Кандидати се на почетку сваког дела обавештавају о томе кад почиње наредни део изборног поступка. 
           Изборни поступак ће се спроводити у Градском правобранилаштву града Лесковца, ул Косте Стаменковића бр 16, Лесковац. 

XVI                Обавеза пробног рада
                         Сходно члану 72, 73 и 75. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 113/17 – др.закон, 95/18, 95/18 – др.закон, 86/19 – др.закон, 157/20 – др.закон, 114/21 и 123/21 – др.закон) пробни рад је обавезан за сва лица која нису заснивала радни однос у органу аутономне покрајине, јединици локалне самоуправе или државном органу. Службенику који не задовољи на пробном раду престаје радни однос. Одредбе овог закона о пробном раду односе се и на намештенике, осим обавезе полагања државног стручног испита.
                     Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од дана заснивања радног односа.

XVII	Предност приликом запошљавања у складу са посебним законом
                           Уколико више кандидата имају исту просечну вредност оцена, а један од њих је лице које има право на приоритет у запошљавању у складу са Законом о правима бораца, војних инвалида, цивилних инвалида рата и чланова њихових породица (''Сл гласник РС'' број 18/2020) тј дете палог борца или ратни војни инвалид или борац, то лице се рангира прво у односу на друге кандидате који имају исту просечну вредност оцена.  Право на приоритет у запошљавању детаљно је регулисано Законом о правима бораца, војних инвалида, цивилних инвалида рата и чланова њихових породица. 

XVIII                 Лице задужено за давање обавештења о јавном конкурсу:
                           Емилија Тасић, ул. Косте Стаменковића број 16, Лесковац,  канцеларија број 33а, радним данима у периоду од 09-11 часова. Градско правобранилаштво града Лесковца, телефон: 016/253-930.

                           -Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су 
употребљени у мушком граматичком роду, односе се без дискриминације и на особе женског пола.


                                               ГРАДСКО ПРАВОБРАНИЛАШТВО ГРАДА ЛЕСКОВЦА
                                                    ГРАДСКИ ПРАВОБРАНИЛАЦ ГРАДА ЛЕСКОВЦА
                                          Роберт Томић

